[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 28.8.2009

COM(2009) 448 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 9 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2009

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 9ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2009

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], όπως τροποποιήθηκε τελευταία με τον κανονισμό (ΕΚ) αριθ. 1525/2007[2] του Συμβουλίου και ιδίως το άρθρο 37,

Η Ευρωπαϊκή Επιτροπή με το παρόν υποβάλλει στην αρμόδια για τον προϋπολογισμό αρχή το προσχέδιο διορθωτικού προϋπολογισμού αριθ. 9 στον προϋπολογισμό του 2009.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Κινητοποίηση του Ταμείου Αλληλεγγύης της ΕΕ 4

2.1. Ιταλία: Σεισμός 4

2.2. Χρηματοδότηση 5

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ 10

ΑΛΛΑΓΕΣ ΣΤΗΝ ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ

Οι αλλαγές στην κατάσταση δαπανών ανά τμήμα διαβιβάζονται χωριστά μέσω του συστήματος SEI-BUD. Για λόγους ενημέρωσης, η απόδοση στην αγγλική γλώσσα των αλλαγών στην κατάσταση δαπανών ανά τμήμα επισυνάπτεται με τη μορφή δημοσιονομικού παραρτήματος.

1. Εισαγωγή

Το προσχέδιο διορθωτικού προϋπολογισμού (ΠΣΔΠ) αριθ. 9 για το έτος 2009 καλύπτει την κινητοποίηση του Ταμείου Αλληλεγγύης της ΕΕ για ποσό 493 771 159 EUR σε πιστώσεις ανάληψης υποχρεώσεων και πιστώσεις πληρωμών σχετικά με τις συνέπειες του σεισμού στην Ιταλία. Προτείνεται η ανακατανομή των αντίστοιχων πιστώσεων πληρωμών από τους τομείς πολιτικής 05 «Γεωργία και Αγροτική Ανάπτυξη», 07 «Περιβάλλον», 08 «Έρευνα» και 11 «Θαλάσσιες Υποθέσεις και Ναυτιλία».

2. Κινητοποίηση του Ταμείου Αλληλεγγύης της ΕΕ

2.1. Ιταλία: Σεισμός

Τον Απρίλιο του 2009 ένας ισχυρός σεισμός έπληξε την ιταλική περιφέρεια Abruzzo και στοίχισε τη ζωή σε 300 ανθρώπους ενώ προκάλεσε εξαιρετικά μεγάλες ζημίες. Εντός της προθεσμίας των δέκα εβδομάδων που προβλέπει το άρθρο 4 του κανονισμού (ΕΚ) αριθ. 2012/2002[3] του Συμβουλίου, οι ιταλικές αρχές υπέβαλαν αίτηση για τη χορήγηση χρηματοδοτικής ενίσχυσης από το Ταμείο Αλληλεγγύης της ΕΕ σχετικά με τον σεισμό.

Οι υπηρεσίες της Επιτροπής εξέτασαν διεξοδικά την αίτηση σύμφωνα με τον κανονισμό (ΕΚ) αριθ. 2012/2002 του Συμβουλίου και ιδίως σύμφωνα με τα άρθρα 2, 3 και 4 του εν λόγω κανονισμού. Τα σημαντικότερα στοιχεία αυτής της αξιολόγησης συνοψίζονται ως εξής:

1. Η αίτηση υποβλήθηκε στην Επιτροπή στις 8 Ιουνίου 2009 εντός της προθεσμίας των 10 εβδομάδων από την καταγραφή της πρώτης ζημίας στις 6 Απριλίου 2009.

2. Πρόκειται περί φυσικής καταστροφής. Οι ιταλικές αρχές εκτίμησαν ότι οι συνολικές άμεσες ζημίες ανέρχονται σε 10 212 036 560 EUR. Το ποσό αυτό αντιπροσωπεύει το 0,67 % του ΑΕΕ της Ιταλίας και είναι τρεις φορές μεγαλύτερο από το κανονικό κατώτατο όριο για την κινητοποίηση του Ταμείου Αλληλεγγύης. Από την ανάλυση των υπηρεσιών της Επιτροπής προέκυψε ότι οι μέθοδοι που χρησιμοποιήθηκαν από την Ιταλία για την εκτίμηση των διαφόρων κατηγοριών ζημίας είναι πολύ λεπτομερείς και ορθές και ότι τα αποτελέσματα είναι βάσιμα. Μάλιστα, η εκτίμηση των συνολικών άμεσων ζημιών φαίνεται να είναι μάλλον συντηρητική.

3. Δεδομένου ότι οι εκτιμώμενες συνολικές άμεσες ζημίες ύψους 10 212 036 560 EUR υπερβαίνουν το κατώτατο όριο των 3,398 δισ. EUR (δηλ. 3 δισ. EUR σε τιμές του 2002) που εφαρμόζεται στην Ιταλία το 2009 για την κινητοποίηση του Ταμείου Αλληλεγγύης, η καταστροφή μπορεί να χαρακτηριστεί ως «μείζων φυσική καταστροφή» και, συνεπώς, εμπίπτει στο κύριο πεδίο εφαρμογής του κανονισμού (ΕΚ) αριθ. 2012/2002. Οι συνολικές άμεσες ζημίες αποτελούν τη βάση για τον υπολογισμό του ποσού της χρηματοδοτικής ενίσχυσης. Αυτή η χρηματοδοτική ενίσχυση μπορεί να χρησιμοποιηθεί μόνο για τις επείγουσες ενέργειες πρώτης ανάγκης, όπως καθορίζονται στο άρθρο 3 του κανονισμού.

4. Ο σεισμός προξένησε σοβαρές καταστροφές στις βασικές υποδομές, τις ιδιωτικές κατοικίες, τα δημόσια κτίρια, τις επιχειρήσεις και σε σημαντικά μνημεία πολιτιστικής κληρονομιάς, και προκάλεσε σοβαρές ζημίες στον πληθυσμό. Οι περιοχές που επλήγησαν από τον σεισμό περιλαμβάνουν όλη την επαρχία της Λ’ Άκουιλα, το μεγαλύτερο μέρος της περιφέρειας του Abruzzo και ορισμένες γειτονικές περιοχές. Η πρωτεύουσα της περιφέρειας, η Λ’ Άκουιλα, επλήγη πολύ σοβαρά, και ιδίως το ιστορικό της κέντρο, το οποίο εξακολουθεί να παραμένει εντελώς απροσπέλαστο. Από συνολικό πληθυσμό περίπου 300 000 ατόμων που επλήγησαν από την καταστροφή αναφέρθηκαν 300 νεκροί και 1500 τραυματίες. Χιλιάδες άνθρωποι έχασαν τα σπίτια τους ή/και τις ιδιωτικές τους επιχειρήσεις, ενώ 30 000 άνθρωποι συνεχίζουν να φιλοξενούνται σε σκηνές καταυλισμών. Άλλοι 32 000 φιλοξενούνται σε ξενοδοχεία και ιδιωτικές κατοικίες στην ακτή της Αδριατικής και περίπου 20 000 έχει αναφερθεί ότι μετακόμισαν σε ιδιωτικές κατοικίες εκτός της περιφέρειας. Ποσοστό 25 % των ελεγχθέντων μέχρι σήμερα κτιρίων χαρακτηρίστηκε πλήρως ακατάλληλο. Επίσης, η καταστροφή επηρέασε σοβαρά την κοινωνική και οικονομική κατάσταση όλης της περιφέρειας ενώ η οικονομική δραστηριότητα μειώθηκε δραστικά ή και διακόπηκε. Το ίδιο ισχύει και για τις δραστηριότητες του τοπικού πανεπιστημίου, το οποίο είχε 27 000 φοιτητές, που επίσης αποτελούσαν σημαντικό οικονομικό παράγοντα για την περιφέρεια. Η αίτηση περιλαμβάνει λεπτομερή ανάλυση του αντίκτυπου του σεισμού και κατανομή των συνολικών ζημιών ανά τομέα.

5. Το κόστος των επειγουσών ενεργειών πρώτης ανάγκης που είναι επιλέξιμες δυνάμει του άρθρου 3 παράγραφος 2 του κανονισμού (ΕΚ) αριθ. 2012/2002 εκτιμήθηκε από τις ιταλικές αρχές σε 2 004 142 174 εκατ. EUR και κατανεμήθηκε κατά κατηγορία ενεργειών. Το μεγαλύτερο μέρος του κόστους των επειγουσών ενεργειών πρώτης ανάγκης (πάνω από 1,6 δισ. EUR) αφορά τις δραστηριότητες των υπηρεσιών διάσωσης και ιδίως την προσωρινή στέγαση και την πλήρη συνδρομή σε περισσότερους από 65 000 ανθρώπους. Βάσει των στοιχείων που υπέβαλαν οι ιταλικές αρχές, καθίσταται προφανές ότι το πραγματικό κόστος των επιλέξιμων ενεργειών υπερβαίνει κατά πολύ το ποσό της ενδεχόμενης επιδότησης από το Ταμείο Αλληλεγγύης. Το είδος των ενεργειών που θα χρηματοδοτηθούν στην πράξη από το Ταμείο θα προσδιοριστούν στη συμφωνία εφαρμογής.

6. Οι ιταλικές αρχές δήλωσαν ότι μελετούν τις δυνατότητες χρηματοδότησης ενός μέρους της ανασυγκρότησης που υπερβαίνει τις επείγουσες ενέργειες πρώτης ανάγκης μέσω των σχετικών επιχειρησιακών προγραμμάτων που συγχρηματοδοτούνται από τα διαρθρωτικά ταμεία.

7. Οι ιταλικές αρχές επιβεβαίωσαν ότι οι επιλέξιμες ενέργειες που αναφέρονται στο σημείο 5 δεν καλύπτονται από ασφαλιστικό φορέα.

Συνεπώς, για τους προαναφερθέντες λόγους, προτείνεται να γίνει δεκτή η αίτηση της Ιταλίας που χαρακτηρίζει τον σεισμό του Απριλίου 2009 ως «μείζονα καταστροφή» και να κινητοποιηθεί το Ταμείο Αλληλεγγύης.

2.2. Χρηματοδότηση

Ο συνολικός ετήσιος προϋπολογισμός του Ταμείου Αλληλεγγύης ανέρχεται σε 1 000 εκατ. EUR. Το 2009, έχει ήδη διατεθεί ποσό ύψους 121,2 εκατ. EUR για προγενέστερες αιτήσεις, οπότε παραμένει διαθέσιμο ποσό ύψους 878,8 εκατ. EUR.

Δεδομένου ότι η αλληλεγγύη αποτελούσε τον κύριο λόγο ίδρυσης του Ταμείου, η Επιτροπή θεωρεί ότι η ενίσχυση από το Ταμείο πρέπει να είναι σταδιακή. Αυτό σημαίνει ότι, σύμφωνα με την μέχρι τώρα πρακτική, το μέρος των ζημιών που υπερβαίνει το κατώτατο όριο παρέμβασης (0,6 % του ΑΕΕ ή 3 δισ. EUR σε τιμές 2002, ανάλογα με το ποιο είναι το χαμηλότερο ποσό) πρέπει να οδηγήσει σε μεγαλύτερη ένταση ενίσχυσης σε σχέση με τις ζημίες που φθάνουν μέχρι το κατώτατο όριο. Το ποσοστό που εφαρμόστηκε κατά το παρελθόν για τον υπολογισμό των επιδοτήσεων που χορηγήθηκαν σε περιπτώσεις μειζόνων καταστροφών είναι 2,5% του συνόλου των άμεσων ζημιών κάτω του ορίου κινητοποίησης του Ταμείου και 6% άνω. Η μέθοδος υπολογισμού της ενίσχυσης από το Ταμείο Αλληλεγγύης καθορίστηκε στην ετήσια έκθεση 2002-2003 για το Ταμείο Αλληλεγγύης και εγκρίθηκε από το Συμβούλιο και το Ευρωπαϊκό Κοινοβούλιο.

Στην περίπτωση αυτή, προτείνεται να εφαρμοστούν τα ίδια ποσοστά και να χορηγηθούν τα ακόλουθα ποσά ενίσχυσης:

(σε EUR) |

Άμεσες ζημίες | Κατώτερο όριο | Ποσό βασιζόμενο στο 2,5 % | Ποσό βασιζόμενο στο 6 % | Συνολικό ποσό προτεινόμενης ενίσχυσης |

Ιταλία, σεισμός στην περιφέρεια Abruzzo | 10 212 036 560 | 3 398 601 000 | 84 965 025 | 408 806 134 | 493 771 159 |

Σύνολο | 493 771 159 |

Το ως άνω ποσό αποζημίωσης θα επιτρέψει να παραμένει διαθέσιμο τουλάχιστον το 25% των πόρων του Ταμείου Αλληλεγγύης της Ευρωπαϊκής Ένωσης για την κάλυψη των αναγκών που ενδέχεται να προκύψουν το τελευταίο τρίμηνο του έτους, όπως προβλέπεται στο άρθρο 4 παράγραφος 2 του κανονισμού (ΕΚ) αριθ. 2012/2002.

Το σημείωμα, της 18ης Ιουνίου 2009, του συστήματος προειδοποίησης για τις προβλέψεις του προϋπολογισμού παρουσίασε την κατάσταση διαθεσιμότητας των κεφαλαίων στις 31 Μαΐου 2009. Συνεπώς, προτείνεται η ανακατανομή 493 771 159 EUR σε πιστώσεις πληρωμών από τους τομείς πολιτικής 05 «Γεωργία και Αγροτική Ανάπτυξη», 07 «Περιβάλλον», 08 «Έρευνα» και 11 «Θαλάσσιες Υποθέσεις και Ναυτιλία», όπως καθορίζεται παρακάτω :

05 04 02 01 Ολοκλήρωση του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Προσανατολισμού — Περιοχές στόχου αριθ. 1 (2000 έως 2006) – 70 110 359 EUR: Μπορεί να γίνει ανακατανομή διότι, αντίθετα με τα αρχικά σχέδια, δεν θα περατωθούν προγράμματα το 2009 κα οι διαθέσιμες πιστώσεις πληρωμών θα χρησιμοποιηθούν μόνο για επιστροφές έως το 95 % των ποσών που αναλήφθηκαν.

06 02 06 Πρόγραμμα Marco Polo II – 23 000 000 EUR: Κατά τη διάρκεια της διαδικασίας του προϋπολογισμού του 2009, η αρμόδια για τον προϋπολογισμό αρχή ψήφισε συμπληρωματικές πιστώσεις πληρωμών ύψους 37 εκατ. EUR για αυτή τη γραμμή του προϋπολογισμού. Ωστόσο, καθώς οι απαιτήσεις το 2009 θα περιορισθούν στις πληρωμές της προχρηματοδότησης και δεδομένου ότι δεν θα οφείλονται ενδιάμεσες πληρωμές εντός του έτους, οι προχρηματοδοτήσεις κατά το 2009 θα μπορέσουν να απορροφήσουν μόνο ένα τμήμα του συμπληρωματικού ποσού.

06 04 06 Πρόγραμμα πλαίσιο για την ανταγωνιστικότητα και την καινοτομία — Πρόγραμμα Ευφυής ενέργεια – Ευρώπη – 38 000 000 EUR: Κατά τη διάρκεια της διαδικασίας του προϋπολογισμού του 2009, η αρμόδια για τον προϋπολογισμό αρχή ψήφισε συμπληρωματικές πιστώσεις πληρωμών ύψους 50 εκατ. EUR για αυτή τη γραμμή του προϋπολογισμού, ποσό που είναι υπερδιπλάσιο του αιτούμενου (23 εκατ. EUR) στο προσχέδιο του προϋπολογισμού. Μολονότι, τα 12 εκατ. EUR, που αντιπροσωπεύουν το 52 % της αρχικής διάθεσης μπορούν να απορροφηθούν, η Επιτροπή και οι δικαιούχοι δεν έχουν την ικανότητα να απορροφήσουν τα υπόλοιπα 38 εκατ. EUR κατά το 2009. Επομένως, μπορεί να απορροφηθεί μόνο ένα τμήμα της αύξησης αυτής κατά το 2009.

06 06 01 02 Έρευνα με αντικείμενο την ενέργεια — Κοινή Επιχείρηση Κυψέλες καυσίμου και υδρογόνο, (ΚΕ ΚΚΥ) – 19 660 800 EUR : Η πρόσκληση για το 2009 προκηρύχτηκε στις αρχές Ιουλίου, με ημερομηνία λήξης την 15η Οκτωβρίου 2009. Εάν ληφθεί υπόψη ο χρόνος που απαιτείται για την αξιολόγηση, επιλογή και διαπραγμάτευση των σχεδίων, οι συμβάσεις αναμένεται να υπογραφούν το 2010. Επομένως, δεν θα πραγματοποιηθούν πληρωμές από αυτή τη γραμμή του προϋπολογισμού εντός του 2009.

06 06 02 01 Έρευνα με αντικείμενο τις μεταφορές (συμπεριλαμβανομένης της αεροναυτικής) – 15 000 000 EUR : Η πρόσκληση προς υποβολή προτάσεων πραγματοποιήθηκε το 2007, αλλά οι συμβάσεις υπογράφηκαν στα τέλη του 2008, συνεπώς οι περισσότερες ενδιάμεσες πληρωμές δεν θα καταβληθούν εντός του 2009. Επιπλέον, οι συμβάσεις που αφορούν την πρόσκληση του 2008 δεν θα υπογραφούν μέχρι τα τέλη του 2009, συνεπώς οι προβλεπόμενες πληρωμές της προχρηματοδότησης δεν θα καταβληθούν. Ο λόγος της καθυστέρησης όσον αφορά την ολοκλήρωση των συμβάσεων έγκειται στο γεγονός ότι τόσο για το 2008 όσο και για το 2009, χρειάστηκε περισσότερος χρόνος από τον αναμενόμενο για την ολοκλήρωση των διαπραγματεύσεων με τους δικαιούχους και στην πράξη ο χρόνος που απαιτήθηκε για τη σύναψη των συμβάσεων ήταν περισσότερος από τον σχεδιαζόμενο.

06 06 02 03 Κοινή Επιχείρηση SESAR – 10 000 000 EUR : Η SESAR χρηματοδοτείται επίσης από τον EUROCONTROL. Ωστόσο, κατά την εκπόνηση του προϋπολογισμού του 2009 δεν ήταν σαφής η ημερομηνία καταβολής της δημοσιονομικής στήριξης από τον EUROCONTROL. Ο EUROCONTROL κατέβαλε τη συνεισφορά του εντός του 2009, με αποτέλεσμα να απαιτείται χαμηλότερη συνεισφορά από τον κοινοτικό προϋπολογισμό – μόνο 13 εκατ. EUR σε σύγκριση με τα 23 εκατ. EUR που προβλέπονταν στον προϋπολογισμό.

06 06 05 02 Περάτωση του έκτου προγράμματος πλαισίου της Ευρωπαϊκής Κοινότητας (2003-2006) – 35 000 000 EUR : Οι καθυστερήσεις στην υποβολή των ενδιάμεσων εκθέσεων από τους δικαιούχους προκάλεσαν περαιτέρω καθυστερήσεις στην πλήρη εκτέλεση αυτής της γραμμής του προϋπολογισμό.

07 03 07 LIFE+ (Χρηματοδοτικό μέσο για το περιβάλλον — 2007-2013) – 110 000 000 EUR : Κατά τη διάρκεια της διαδικασίας του προϋπολογισμού του 2009, η αρμόδια για τον προϋπολογισμό αρχή ενίσχυσε τις πιστώσεις για το LIFE+, τόσο σε πιστώσεις ανάληψης υποχρεώσεων (+ 29,3 εκατ. EUR) όσο και σε πιστώσεις πληρωμών (+ 131 εκατ. EUR). Η Επιτροπή ακολουθεί ένα καθεστώς πληρωμών σχετικά με τις επιδοτήσεις του LIFE+ το οποίο στηρίζεται στις απαιτήσεις της νομικής βάσης όσον αφορά την οργάνωση μιας ετήσιας πρόσκλησης υποβολής προτάσεων για σχέδια. Δεδομένης της πολυετούς διάρκειας των σχεδίων, αυτό το καθεστώς πληρωμών οδηγεί σε καταβολή του 40 % της αναληφθείσας υποχρέωσης (σχετικά με αυτή την πρόσκληση προς υποβολή προτάσεων) κατά το έτος της υπογραφής του, του 30 % όταν επιτυγχάνεται ικανοποιητικό επίπεδο δαπανών (συνήθως μεταξύ του πρώτου και του τρίτου έτους μετά από την υπογραφή), και του 30 % μετά από την αξιολόγηση της τελικής έκθεσης (από τρία έως έξι ή περισσότερα έτη μετά από την υπογραφή). Για αυτόν τον λόγο, η ψηφισθείσα αύξηση των πιστώσεων πληρωμών δεν μπορεί να εκτελεσθεί το 2009. Το γεγονός αυτό ανακοινώθηκε στην αρμόδια για τον προϋπολογισμό αρχή κατά το χρόνο της επιστολής για τη δυνατότητα εκτέλεσης (Νοέμβριος 2008), και εκ νέου στη δήλωση δραστηριότητας για τη δραστηριότητα 07 03 που συνόδευε το προσχέδιο προϋπολογισμού του 2010.

08 02 01 Συνεργασία — Υγεία – 25 000 000 EUR : Οι καθυστερήσεις στις διαδικασίες ανάληψης υποχρεώσεων μετατόπισαν τις προβλεπόμενες για το 2009 πληρωμές της προχρηματοδότησης στο 2010. Σε σχέση με το προσχέδιο προϋπολογισμού (ΠΣΠ) του 2009, το χρονοδιάγραμμα για την πρόσκληση υποβολής προτάσεων του 7ου ΠΠ - Υγεία 2009 μετατοπίστηκε ελαφρά διότι η έγκριση του προγράμματος εργασίας 2009 Συνεργασία – Υγεία καθυστέρησε ως το τέλος Αυγούστου του 2008. Κατά την κατάρτιση του ΠΣΠ του 2009 στις αρχές του 2008, αναμενόταν η έγκριση του προγράμματος εργασίας 2009 μέχρι τα τέλη Ιουνίου 2008. Η δημοσίευση του προγράμματος εργασίας με δύο μήνες καθυστέρηση είχε ως αποτέλεσμα την καθυστέρηση της δημοσίευσης και της λήξης της πρόσκλησης προς υποβολή προτάσεων (Δεκέμβριος 2008 και όχι Οκτώβριος, όπως είχε σχεδιασθεί). Επομένως, σημειώθηκε καθυστέρηση στο αρχικά προβλεπόμενο χρονοδιάγραμμα (αξιολόγηση, συνολική ανάληψη υποχρεώσεων, διαπραγμάτευση, ανάληψη υποχρεώσεων, υπογραφή των συμβάσεων και ολοκλήρωση της προχρηματοδότησης). Λόγω του γεγονότος αυτού, το 2009 θα πραγματοποιηθούν λιγότερες ατομικές αναλήψεις υποχρεώσεων και, κατά συνέπεια, το 2009 θα προχρηματοδοτηθούν λιγότερες περιπτώσεις (οι υπόλοιπες θα μετατοπιστούν στο 2010). Ενόψει των εξελίξεων αυτών μπορούν να διατεθούν πιστώσεις πληρωμών.

08 07 02 Συνεργασία — Μεταφορές — Κοινή επιχείρηση Clean Sky – 22 000 000 EUR : Ο επιχειρησιακός προϋπολογισμός του 2009 θα εκτελεσθεί μέσω δύο διαφορετικών ειδών συμβάσεων: 1) συμφωνίες επιδότησης για μέλη (GAM), που είναι συμβάσεις ενός έτους με ποσοστό 80 % προχρηματοδότησης εντός του ίδιους έτους και ποσοστό 20 % το επόμενο έτος και 2) συμφωνίες επιδότησης για εταίρους (GAP), μετά από προσκλήσεις υποβολής προτάσεων με πολυετές χρονοδιάγραμμα. Η πρόκληση θα προκηρυχθεί το τρίτο ή το τέταρτο τρίμηνο του 2009, γεγονός που σημαίνει ότι δεν θα συνδεθούν με αυτή πληρωμές εντός του 2009. Αυτό σημαίνει ότι οι μόνες πιστώσεις πληρωμών της επιχειρησιακής γραμμής που προβλέπονται για το 2009 απορρέουν από τις εκκρεμούσες αναλήψεις υποχρεώσεων (RAL) 2008, και την προχρηματοδότηση των συμφωνιών επιδότησης για μέλη. Ο προϋπολογισμός του 2009 εκπονήθηκε πριν από το ετήσιο σχέδιο εφαρμογής της Clean Sky της 26ης Μαΐου 2009. Δεδομένου ότι το εκδοθέν σχέδιο απαιτεί χαμηλότερη από την προβλεπόμενη συνεισφορά από τον κοινοτικό προϋπολογισμό, μπορούν να ανακατανεμηθούν περίπου 22 εκατ. EUR.

08 10 01 Ιδέες – 45 000 000 EUR : Το 2009 είναι το πρώτο έτος του προγράμματος «Ιδέες» στο οποίο οφείλονται ενδιάμεσες πληρωμές. Με βάση τις πρώτες αιτήσεις επιστροφής δαπανών που παρελήφθησαν, οι αρχικές εκτιμήσεις αναθεωρήθηκαν προς τα κάτω. Επιπλέον, οι καθυστερημένες αξιολογήσεις θα έχουν ως αποτέλεσμα τη μεταγενέστερη υπογραφή των συμφωνιών επιδότησης. Επομένως, το ποσό των πιστώσεων που απαιτείται για τις πληρωμές προχρηματοδότησης αναθεωρήθηκε προς τα κάτω. Συνολικά, από τα προαναφερόμενα προκύπτει εκτιμώμενη μείωση 45 εκατ. EUR.

11 06 01 Ολοκλήρωση του χρηματοδοτικού μέσου προσανατολισμού της αλιείας (ΧΜΠΑ) — Στόχος 1 (2000 έως 2006) – 16 000 000 EUR και 11 06 04 Ολοκλήρωση του χρηματοδοτικού μέσου προσανατολισμού της αλιείας (ΧΜΠΑ) — Εκτός περιοχών του στόχου αριθ. 1 (2000 έως 2006) – 65 000 000 EUR : Ποσό ύψους 81 εκατ. EUR είναι διαθέσιμο σε πιστώσεις πληρωμών για την περίοδο προγραμματισμού 2000-2006 διότι οι πληρωμές για ορισμένα επιχειρησιακά προγράμματα έφθασαν το ανώτατο όριο πληρωμών που μπορεί να πραγματοποιηθεί πριν από την οριστική περάτωση. Το ανώτατο αυτό όριο επετεύχθη νωρίτερα από το προβλεπόμενο διότι τα κράτη μέλη υπέβαλαν υψηλότερες αιτήσεις πληρωμών το 2008 από ότι προβλεπόταν, οι οποίες καλύφθηκαν μέσω μεταφοράς πιστώσεων, γεγονός που επέτρεψε την καταβολή εντός του 2008 ορισμένων πληρωμών που αναμένονταν για το 2009.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2009 | Προϋπολογισμός 2009 (συμπεριλαμβανομένων ΔΠ 1-5 και ΠΣΔΠ 6-8) | ΠΣΔΠ 9/2009 | Προϋπολογισμός 2009 (συμπεριλαμβανομένων ΔΠ 1-5 και ΠΣΔΠ 6-9) |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |13 272 000 000 | |13 768 997 000 |11 100 585 513 | |-232 660 800 |13 768 997 000 |10 867 924 713 | |1β. Συνοχή για την ανάπτυξη και την απασχόληση |48 428 000 000 | |48 426 884 669 |34 963 348 789 | | |48 426 884 669 |34 963 348 789 | | Σύνολο |61 700 000 000 | |62 195 881 669 |46 063 934 302 | |-232 660 800 |62 195 881 669 |45 831 273 502 | | Περιθώριο[4] | | |4 118 331 | | | |4 118 331 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | εκ των οποίων δαπάνες σχετικές με την αγορά και άμεσες ενισχύσεις |46 679 000 000 | |41 180 696 325 |41 083 823 325 | | |41 180 696 325 |41 083 823 325 | | Σύνολο |57 639 000 000 | |56 770 777 011 |52 566 129 680 | |-261 110 359 |56 770 777 011 |52 305 019 321 | | Περιθώριο | | |868 222 989 | | | |868 222 989 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, ασφάλεια και δικαιοσύνη |872 000 000 | |866 225 000 |617 440 000 | | |866 225 000 |617 440 000 | |3β. Ιθαγένεια |651 000 000 | |772 125 542 |800 122 542 |493 771 159 |493 771 159 |1 265 896 701 |1 293 893 701 | | Σύνολο |1 523 000 000 | |1 638 350 542 |1 417 562 542 |493 771 159 |493 771 159 |2 132 121 701 |1 911 333 701 | | Περιθώριο[5] | | |5 812 000 | | | |5 812 000 | | | 4. Η ΕΕ ΩΣ ΠΑΓΚΟΣΜΙΟΣ ΠΑΡΑΓΩΝ[6] |7 440 000 000 | | 8 103 930 360 |8 324 169 158 | | | 8 103 930 360 |8 324 169 158 | | Περιθώριο | | | -419 930 360 | | | | -419 930 360 | | | 5. ΔΙΟΙΚΗΣΗ[7] |7 699 000 000 | |7 700 730 900 |7 700 730 900 | | |7 700 730 900 |7 700 730 900 | | Περιθώριο | | | 76 269 100 | | | | 76 269 100 | | | 6. ΑΝΤΙΣΤΑΘΜΙΣΕΙΣ |210 000 000 | |209 112 912 |209 112 912 | | |209 112 912 |209 112 912 | | Περιθώριο | | | 887 088 | | | | 887 088 | | | ΣΥΝΟΛΟ |136 211 000 000 |121 934 000 000 |136 618 783 394 |116 281 639 494 |493 771 159 |0 |137 112 554 553 |116 281 639 494 | | Περιθώριο | | |535 379 148 |6 095 523 048 | | |535 379 148 |6 589 294 207 | |

[1] ΕΕ L 248 της 16.9.2002, σ. 1.

[2] ΕΕ L 343 της 27.12.2007, σ. 9.

[3] Κανονισμός (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης, ΕΕ L 311 της 14.11.2002, σ. 3.

[4] Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠΠ) δεν περιλαμβάνεται στον υπολογισμό του περιθωρίου στο πλαίσιο του τομέα 1α.

[5] Το ποσό του Ταμείου Αλληλεγγύης της Ευρωπαϊκής Ένωσης εγγράφεται επιπλέον των αντίστοιχων τομέων, όπως προβλέπεται στη διοργανική συμφωνία της 17ης Μαΐου 2006 (ΕΕ C 139 της 14.6.2006).

[6] Το περιθώριο 2009 για τον τομέα 4 δεν λαμβάνει υπόψη τις πιστώσεις που συνδέονται με το αποθεματικό επείγουσας βοήθειας ή την κινητοποίηση του μέσου ευελιξίας.

[7] Για τον υπολογισμό του περιθωρίου κάτω από το ανώτατο όριο του τομέα 5, λαμβάνεται υπόψη η υποσημείωση (1) του δημοσιονομικού πλαισίου 2007-2013 που αφορά ποσό 78 εκατ. EUR για τις εισφορές του προσωπικού στο συνταξιοδοτικό καθεστώς.